14
The law of liberty
1 Τὸν δὲ ἀσθενοῦντα τῇ πίστει προσλαμβάνεσθε, μὴ εἰς διακρίσεις διαλογισμῶν.* 2 Ὃς μὲν πιστεύει φαγεῖν πάντα, ὁ δὲ ἀσθενῶν λάχανα ἐσθίει. 3 Ὁ ἐσθίων τὸν μὴ ἐσθίοντα μὴ ἐξουθενείτω, καὶ ὁ μὴ† ἐσθίων τὸν ἐσθίοντα μὴ κρινέτω, ὁ Θεὸς γὰρ αὐτὸν‡ προσελάβετο. 4 Σὺ τίς εἶ ὁ κρίνων ἀλλότριον οἰκέτην; Τῷ ἰδίῳ κυρίῳ στήκει ἢ πίπτει. Σταθήσεται δέ, δυνατὸς γάρ ἐστιν§ ὁ Θεὸς* στῆσαι αὐτόν.
5 Ὃς μὲν† κρίνει ἡμέραν παρ᾿ ἡμέραν· ὃς δὲ κρίνει πᾶσαν ἡμέραν. Ἕκαστος ἐν τῷ ἰδίῳ νοῒ πληροφορείσθω. 6 Ὁ φρονῶν τὴν ἡμέραν, Κυρίῳ φρονεῖ· καὶ ὁ μὴ φρονῶν τὴν ἡμέραν, Κυρίῳ οὐ φρονεῖ.‡ Καὶ§ ὁ ἐσθίων, Κυρίῳ ἐσθίει, εὐχαριστεῖ γὰρ τῷ Θεῷ· καὶ ὁ μὴ ἐσθίων, Κυρίῳ οὐκ ἐσθίει, καὶ εὐχαριστεῖ τῷ Θεῷ. 7 Οὐδεὶς γὰρ ἡμῶν ἑαυτῷ ζῇ, καὶ οὐδεὶς ἑαυτῷ ἀποθνήσκει. 8 Ἐάν τε γὰρ ζῶμεν, τῷ Κυρίῳ ζῶμεν· ἐάν τε ἀποθνήσκωμεν,* τῷ Κυρίῳ ἀποθνήσκομεν.† Ἐάν τε οὖν ζῶμεν ἐάν τε ἀποθνήσκωμεν,‡ τοῦ Κυρίου ἐσμέν. 9 Εἰς τοῦτο γὰρ Χριστὸς καὶ§ ἀπέθανεν καὶ ἀνέστη,* καὶ ἔζησεν,† ἵνα καὶ νεκρῶν καὶ ζώντων κυριεύσῃ.
The judgment Seat of Christ
10 Σὺ δέ, τί κρίνεις τὸν ἀδελφόν σου; Ἢ καὶ σύ, τί ἐξουθενεῖς τὸν ἀδελφόν σου; Πάντες γὰρ παραστησόμεθα τῷ Βήματι τοῦ Χριστοῦ.‡ 11 Γέγραπται γάρ· « ‹Ζῶ ἐγώ,› λέγει Κύριος, ‹ὅτι ἐμοὶ κάμψει πᾶν γόνυ,§ καὶ πᾶσα γλῶσσα ἐξομολογήσεται τῷ Θεῷ.› » 12 Ἄρα οὖν,* ἕκαστος ἡμῶν περὶ ἑαυτοῦ λόγον δώσει τῷ Θεῷ.† 13 Μηκέτι οὖν ἀλλήλους κρίνωμεν, ἀλλὰ τοῦτο κρίνατε μᾶλλον· τὸ μὴ τιθέναι πρόσκομμα τῷ ἀδελφῷ ἢ ‡ σκάνδαλον.
14 Οἶδα καὶ πέπεισμαι ἐν Κυρίῳ§ Ἰησοῦ ὅτι οὐδὲν κοινὸν δι᾿ αὐτοῦ* (εἰ μὴ τῷ λογιζομένῳ τι κοινὸν εἶναι, ἐκείνῳ κοινόν), 15 εἰ δὲ† διὰ βρῶμα ὁ ἀδελφός σου λυπεῖται, οὐκέτι κατὰ ἀγάπην περιπατεῖς. Μὴ τῷ βρώματί σου ἐκεῖνον ἀπόλλυε‡ ὑπὲρ οὗ Χριστὸς ἀπέθανεν. 16 Μὴ βλασφημείσθω οὖν ὑμῶν τὸ ἀγαθόν· 17 οὐ γάρ ἐστιν ἡ βασιλεία τοῦ Θεοῦ βρῶσις καὶ πόσις, ἀλλὰ δικαιοσύνη καὶ εἰρήνη καὶ χαρὰ ἐν Πνεύματι Ἁγίῳ. 18 Ὁ γὰρ ἐν τούτοις§ δουλεύων τῷ Χριστῷ εὐάρεστος τῷ Θεῷ καὶ δόκιμος τοῖς ἀνθρώποις.
19 Ἄρα οὖν, τὰ τῆς εἰρήνης διώκωμεν καὶ τὰ τῆς οἰκοδομῆς τῆς εἰς ἀλλήλους. 20 Μὴ ἕνεκεν βρώματος κατάλυε τὸ ἔργον τοῦ Θεοῦ. Πάντα μὲν καθαρά· ἀλλὰ κακὸν τῷ ἀνθρώπῳ τῷ διὰ προσκόμματος ἐσθίοντι. 21 Καλὸν τὸ μὴ φαγεῖν κρέα μηδὲ πιεῖν οἶνον μηδὲ ἐν ᾧ ὁ ἀδελφός σου προσκόπτει, ἢ σκανδαλίζεται, ἢ ἀσθενεῖ.*
22 Σὺ πίστιν† ἔχεις; Κατὰ σεαυτὸν‡ ἔχε ἐνώπιον τοῦ Θεοῦ. Μακάριος ὁ μὴ κρίνων ἑαυτὸν ἐν ᾧ δοκιμάζει. 23 Ὁ δὲ διακρινόμενος, ἐὰν φάγῃ, κατακέκριται, ὅτι οὐκ ἐκ πίστεως· πᾶν δὲ ὃ οὐκ ἐκ πίστεως ἁμαρτία ἐστίν.
Doxology
24 Τῷ δὲ δυναμένῳ ὑμᾶς στηρίξαι κατὰ τὸ εὐαγγέλιόν μου καὶ τὸ κήρυγμα Ἰησοῦ Χριστοῦ, κατὰ ἀποκάλυψιν μυστηρίου χρόνοις αἰωνίοις σεσιγημένου, 25 φανερωθέντος δὲ νῦν, διά τε Γραφῶν προφητικῶν, κατ᾿ ἐπιταγὴν τοῦ αἰωνίου Θεοῦ, εἰς ὑπακοὴν πίστεως εἰς πάντα τὰ ἔθνη γνωρισθέντος 26 —μόνῳ σοφῷ Θεῷ, διὰ Ἰησοῦ Χριστοῦ—ᾧ ἡ δόξα εἰς τοὺς αἰῶνας. Ἀμήν.§
* 14:1 διαλογισμων rell ¦ λογισμων [15%] † 14:3 και ο μη f35 (95.6%) OC,RP,HF,TR,CP ¦ ~ 2 δε 3 𝕻46ℵA,B,C,048 (2%) NU ¦ 12 (1.2%) ¦ four other variants (1.2%) ‡ 14:3 αυτον rell ¦ αυτων CP § 14:4 δυνατος γαρ εστιν f35 (92.7%) OC,RP,HF,TR,CP ¦ δυνατει 2 ℵA,B,C (1.2%) NU ¦ 12 𝕻46 (5.7%) ¦ two other variants (0.3%) * 14:4 θεος f35 048 [98%] OC,RP,HF,TR,CP ¦ κυριος 𝕻46ℵA,B,C [2%] NU † 14:5 μεν f35 𝕻46B [98%] OC,RP,HF,TR,CP ¦ 1 γαρ ℵA [2%] [NU] ‡ 14:6 και ο μη φρονων την ημεραν κυριω ου φρονει f35 (95.4%) OC,RP,HF,TR,CP ¦ — 𝕻46ℵA,B,C,048 (4.6%) NU [an easy case of homoioteleuton] § 14:6 και f35 ℵA,B,C [99%] OC,RP,HF,CP,NU ¦ — 𝕻46 [1%] TR * 14:8 αποθνησκωμεν f35 ℵB [67%] OC,RP,HF,TR,CP,NU ¦ αποθανωμεν C [30%] ¦ αποθνησκομεν A [3%] † 14:8 αποθνησκομεν f35 A,B [77%] OC,RP,HF,TR,CP,NU ¦ αποθνησκωμεν ℵC [23%] ‡ 14:8 αποθνησκωμεν f35 ℵB,C [88%] OC,RP,HF,TR,CP,NU ¦ αποθνησκομεν A [12%] § 14:9 και f35 [92%] OC,RP,HF,TR,CP ¦ — ℵB,C [8%] NU * 14:9 και ανεστη f35 [98%] OC,RP,HF,TR,CP ¦ — ℵA,B,C [2%] NU † 14:9 εζησεν f35 ℵA,B,C [98%] OC,RP,HF,CP,NU ¦ ανεζησεν [2%] TR ‡ 14:10 χριστου f35 048 (96.5%) OC,RP,HF,TR,CP ¦ θεου ℵA,B,C (2.4%) NU ¦ three other variants (1.2%) § 14:11 γονυ rell ¦ 1 επουρανιων και επιγειων και καταχθονιων CP * 14:12 ουν f35 ℵA,C [98%] OC,RP,HF,TR,CP[NU] ¦ — B [2%] † 14:12 τω θεω f35 ℵA,C [99%] OC,RP,HF,TR,CP[NU] ¦ — B [1%] ‡ 14:13 η rell ¦ εις [24%] ¦ ει [2%] § 14:14 κυριω f35 ℵA,B,C [79%] OC,RP,HF,TR,NU ¦ χριστω [21%] CP * 14:14 αυτου f35 A,C [93%] OC,RP,HF,CP ¦ εαυτου ℵB [7%] TR,NU † 14:15 δε f35 [96%] OC,RP,HF,TR,CP ¦ γαρ ℵA,B,C [4%] NU ‡ 14:15 απολλυε rell ¦ απολυε [10%] § 14:18 τουτοις f35 [97%] OC,RP,HF,TR,CP ¦ τουτω ℵA,B,C [3%] NU * 14:21 προσκοπτει η σκανδαλιζεται η ασθενει f35 𝕻46B (88.4%) OC,RP,HF,TR,CP ¦ 1 A,C,048 (1.8%) NU ¦ ~ 32145 (8.7%) ¦ five other variants ℵ (1%) † 14:22 πιστιν f35 [99%] OC,RP,HF,TR,CP ¦ 1 ην ℵA,B,C [1%] [NU] ‡ 14:22 σεαυτον rell ¦ σαυτον [5%] TR § 14:26 verses 24-26 f35 A (94.8%) OC,RP,HF ¦ — 𝕻46ℵB,C,048 (5.2%) TR,CP,NU (The MSS that omit here supply the verses later: 𝕻46 after 15:33; ℵA,B,C [NU] after 16:23 [A repeats]; CP,TR after 16:24.)