3
Things above vs things below
1 Εἰ οὖν συνηγέρθητε τῷ Χριστῷ, τὰ ἄνω ζητεῖτε, οὗ ὁ Χριστός ἐστιν, ἐν δεξιᾷ τοῦ Θεοῦ καθήμενος· 2 τὰ ἄνω φρονεῖτε, μὴ τὰ ἐπὶ τῆς γῆς, 3 ἀπεθάνετε γὰρ καὶ ἡ ζωὴ ὑμῶν κέκρυπται σὺν τῷ Χριστῷ ἐν τῷ* Θεῷ. 4 Ὅταν ὁ Χριστὸς φανερωθῇ, ἡ ζωὴ ἡμῶν,† τότε καὶ ὑμεῖς σὺν αὐτῷ φανερωθήσεσθε ἐν δόξῃ.
5 Νεκρώσατε οὖν τὰ μέλη ὑμῶν‡ τὰ ἐπὶ τῆς γῆς· πορνείαν, ἀκαθαρσίαν, πάθος, ἐπιθυμίαν κακήν, καὶ τὴν πλεονεξίαν ἥτις ἐστὶν εἰδωλολατρία·§ 6 δι᾿ ἃ ἔρχεται ἡ ὀργὴ τοῦ Θεοῦ ἐπὶ τοὺς υἱοὺς τῆς ἀπειθείας,* 7 ἐν οἷς καὶ ὑμεῖς περιεπατήσατέ ποτε ὅτε ἐζῆτε ἐν αὐτοῖς.† 8 Νυνὶ δὲ ἀπόθεσθε καὶ ὑμεῖς τὰ πάντα—ὀργήν, θυμόν, κακίαν, βλασφημίαν, αἰσχρολογίαν—ἐκ τοῦ στόματος ὑμῶν. 9 Μὴ ψεύδεσθε εἰς ἀλλήλους, ἀπεκδυσάμενοι τὸν παλαιὸν ἄνθρωπον σὺν ταῖς πράξεσιν αὐτοῦ 10 καὶ ἐνδυσάμενοι τὸν νέον, τὸν ἀνακαινούμενον εἰς ἐπίγνωσιν κατ᾿ εἰκόνα τοῦ κτίσαντος αὐτόν, 11 ὅπου οὐκ ἔνι Ἕλλην καὶ Ἰουδαῖος, περιτομὴ καὶ ἀκροβυστία, βάρβαρος, Σκύθης, δοῦλος, ἐλεύθερος· ἀλλὰ τὰ‡ πάντα καὶ ἐν πᾶσιν Χριστός.
Relationships among believers
12 Ἐνδύσασθε οὖν, ὡς ἐκλεκτοὶ τοῦ Θεοῦ, ἅγιοι καὶ ἠγαπημένοι, σπλάγχνα οἰκτιρμοῦ,§ χρηστότητα, ταπεινοφροσύνην, πρᾳότητα,* μακροθυμίαν· 13 ἀνεχόμενοι ἀλλήλων καὶ χαριζόμενοι ἑαυτοῖς, ἐάν τις πρός τινα ἔχῃ† μομφήν—καθὼς καὶ ὁ Χριστὸς‡ ἐχαρίσατο ὑμῖν,§ οὕτως καὶ ὑμεῖς· 14 ἐπὶ πᾶσιν δὲ τούτοις τὴν ἀγάπην, ἥτις* ἐστὶν σύνδεσμος τῆς τελειότητος.
15 Καὶ ἡ εἰρήνη τοῦ Θεοῦ† βραβευέτω ἐν ταῖς καρδίαις ὑμῶν, εἰς ἣν καὶ ἐκλήθητε ἐν ἑνὶ σώματι· καὶ εὐχάριστοι γίνεσθε.
16 Ὁ λόγος τοῦ Χριστοῦ‡ ἐνοικείτω ἐν ὑμῖν πλουσίως ἐν πάσῃ σοφίᾳ διδάσκοντες καὶ νουθετοῦντες ἑαυτούς, ψαλμοῖς καὶ§ ὕμνοις καὶ* ᾠδαῖς πνευματικαῖς ἐν† χάριτι ᾄδοντες ἐν τῇ καρδίᾳ‡ ὑμῶν τῷ Κυρίῳ.§
17 Καὶ πᾶν ὅ τι* ἂν† ποιῆτε ἐν λόγῳ ἢ ἐν‡ ἔργῳ, πάντα ἐν ὀνόματι§ Κυρίου Ἰησοῦ, εὐχαριστοῦντες τῷ Θεῷ καὶ* Πατρὶ δι᾿ αὐτοῦ.
Household relationships
18 Αἱ γυναῖκες, ὑποτάσσεσθε τοῖς ἰδίοις† ἀνδράσιν, ὡς ἀνῆκεν ἐν Κυρίῳ.
19 Οἱ ἄνδρες, ἀγαπᾶτε τὰς γυναῖκας καὶ μὴ πικραίνεσθε πρὸς αὐτάς.
20 Τὰ τέκνα, ὑπακούετε τοῖς γονεῦσιν κατὰ πάντα, τοῦτο γάρ ἐστιν εὐάρεστον‡ ἐν§ Κυρίῳ.
21 Οἱ πατέρες, μὴ ἐρεθίζετε* τὰ τέκνα ὑμῶν, ἵνα μὴ ἀθυμῶσιν.
22 Οἱ δοῦλοι, ὑπακούετε κατὰ πάντα τοῖς κατὰ σάρκα κυρίοις, μὴ ἐν ὀφθαλμοδουλίαις† ὡς ἀνθρωπάρεσκοι, ἀλλ᾿ ἐν ἁπλότητι καρδίας, φοβούμενοι τὸν Θεόν.‡ 23 Καὶ πᾶν ὅ τι§ ἐὰν* ποιῆτε, ἐκ ψυχῆς ἐργάζεσθε, ὡς τῷ Κυρίῳ καὶ οὐκ ἀνθρώποις, 24 εἰδότες ὅτι† ἀπὸ Κυρίου λήψεσθε‡ τὴν ἀνταπόδοσιν τῆς κληρονομίας· τῷ γὰρ§ Κυρίῳ Χριστῷ δουλεύετε. 25 (Ὁ δὲ* ἀδικῶν κομιεῖται† ὃ ἠδίκησεν, καὶ οὐκ ἔστιν προσωποληψία.)‡
* 3:3 τω f35 𝕻46ℵA,B,C [80%] RP,HF,OC,TR,CP,NU ¦ — [20%] † 3:4 ημων f35 B [90%] RP,HF,OC,TR,CP ¦ υμων 𝕻46ℵC [10%] NU ‡ 3:5 υμων f35 A [95%] RP,HF,OC,TR,CP ¦ — 𝕻46ℵB,C [5%] NU § 3:5 ειδωλολατρια f35 (C) [55%] OC,NU ¦ ειδωλολατρεια ℵA,B [45%] RP,HF,TR,CP * 3:6 επι τους υιους της απειθειας f35 ℵA(C)I [99%] RP,HF,OC,TR,CP[NU] ¦ — 𝕻46B [1%] † 3:7 αυτοις f35 048 [97%] RP,HF,OC,TR,CP ¦ τουτοις 𝕻46ℵA,B,C,I [3%] NU ‡ 3:11 τα f35 B [98%] RP,HF,OC,TR,CP[NU] ¦ — ℵA,C [2%] § 3:12 οικτιρμου f35 ℵA,B,C [80%] RP,HF,OC,CP,NU ¦ οικτιρμων [20%] TR * 3:12 πραοτητα f35 [97%] RP,HF,OC,TR,CP ¦ πραυτητα ℵA,B,C [3%] NU † 3:13 εχη rell ¦ εχει [10%] CP ¦ εχητε [2%] ‡ 3:13 χριστος f35 C [97%] RP,HF,OC,TR,CP ¦ κυριος 𝕻46A,B,I [2%] NU ¦ θεος ℵ [1%] § 3:13 υμιν f35 ℵA,B [90%] RP,HF,OC,TR,NU ¦ ημιν [10%] CP ¦ ημας C * 3:14 ητις f35 [97%] RP,HF,OC,TR,CP ¦ ο A,B,C,048 [2%] NU ¦ ος ℵ [1%] † 3:15 θεου f35 (95.2%) RP,HF,OC,TR,CP ¦ χριστου ℵA,B,C,I (4.8%) NU ‡ 3:16 χριστου rell ¦ θεου A,C [9%] ¦ κυριου ℵ,I [1%] § 3:16 και f35 Av,Iv [97%] RP,HF,OC,TR,CP ¦ — ℵB,C [3%] NU * 3:16 και f35 A,Iv [97%] RP,HF,OC,TR,CP ¦ — ℵB,C [3%] NU † 3:16 εν f35 ℵA,C [95%] RP,HF,OC,TR,CP ¦ 1 τη 𝕻46B [3%] [NU] ¦ — [2%] ‡ 3:16 τη καρδια f35 [95%] RP,HF,OC,TR,CP ¦ ταις καρδιαις 𝕻46ℵA,B,C [5%] NU § 3:16 κυριω f35 [96%] RP,HF,OC,TR,CP ¦ θεω 𝕻46vℵA,B,C [4%] NU * 3:17 ὃ τι f35 ℵA,B,C [80%] RP,HF,OC,TR,NU ¦ ὁτι [20%] CP † 3:17 αν f35 ℵA,C [97%] RP,HF,OC,TR,CP ¦ εαν 𝕻46B [3%] NU ‡ 3:17 εν rell ¦ — [10%] § 3:17 ονοματι rell ¦ 1 του [10%] * 3:17 και f35 [98%] RP,HF,OC,TR,CP ¦ — 𝕻46vℵA,B,C [2%] NU † 3:18 ιδιοις f35 [80%] RP,HF,TR ¦ — ℵA,B,C [19%] OC,CP,NU ¦ υμων after ανδρασιν [1%] ‡ 3:20 εστιν ευαρεστον f35 [95%] RP,HF,OC,TR,CP ¦ ~ 21 ℵA,B,C [5%] NU § 3:20 εν f35 ℵA,B,C [79%] RP,HF,CP,NU ¦ τω [20%] OC,TR ¦ — [1%] * 3:21 ερεθιζετε f35 𝕻46B (79.5%) RP,HF,OC,TR,CP,NU ¦ παροργιζετε (ℵ)A(C) (19.8%) ¦ four other readings (0.7%) † 3:22 οφθαλμοδουλιαις f35 ℵC [40%] OC ¦ οφθαλμοδουλειαις [43%] RP,HF,TR,CP ¦ οφθαλμοδουλια [10%] NU ¦ οφθαλμοδουλεια 𝕻46A,B [5%] ¦ οφθαλμοδουλειαι [2%] ‡ 3:22 θεον f35 𝕻46 [90%] RP,HF,OC,TR,CP ¦ κυριον ℵA,B,C,048 [10%] NU § 3:23 και παν ὃ τι f35 (79.3%) RP,HF,OC,TR,CP ¦ 123 (10.4%) ¦ 234 (1.3%) ¦ 134 (0.5%) ¦ 23 (2.2%) ¦ 12 οτε (0.8%) ¦ 3 𝕻46ℵA,B,C (4.7%) NU ¦ four other readings (0.8%) (Perhaps some 20% evidently have ὁτι instead of ὃ τι.) * 3:23 εαν f35 ℵA,B,C (79.9%) RP,HF,OC,TR,CP,NU ¦ αν 𝕻46 (19.1%) ¦ — (1%) † 3:24 οτι rell ¦ — CP ‡ 3:24 ληψεσθε f35 𝕻46(A) [80%] RP,HF ¦ αποληψεσθε (ℵB,Cv) [20%] OC,TR(NU) ¦ αποληψεσθαι CP ¦ one other variant § 3:24 γαρ f35 [95%] RP,HF,OC,TR,CP ¦ — 𝕻46ℵA,B,C [5%] NU * 3:25 δε f35 [95%] RP,HF,OC,TR,CP ¦ γαρ ℵA,B,C [5%] NU † 3:25 κομιειται f35 ℵA,C [95%] RP,HF,OC,TR,CP ¦ κομισεται B [5%] NU ‡ 3:25 προσωποληψια rell ¦ προσωπολημψια ℵA,B,C [5%] NU