Qualities to be taught
2
1 Σὺ δὲ λάλει ἃ πρέπει τῇ ὑγιαινούσῃ διδασκαλίᾳ· 2 πρεσβύτας νηφαλίους* εἶναι, σεμνούς, σώφρονας, ὑγιαίνοντας τῇ πίστει, τῇ ἀγάπῃ, τῇ ὑπομονῇ· 3 πρεσβύτιδας ὡσαύτως ἐν καταστήματι ἱεροπρεπεῖς, μὴ διαβόλους, μὴ οἴνῳ πολλῷ δεδουλωμένας, καλοδιδασκάλους 4 —ἵνα σωφρονίζωσιν τὰς νέας φιλάνδρους εἶναι, φιλοτέκνους, 5 σώφρονας, ἁγνάς, οἰκουροὺς† ἀγαθάς, ὑποτασσομένας τοῖς ἰδίοις ἀνδράσιν, ἵνα μὴ ὁ λόγος τοῦ Θεοῦ βλασφημῆται.‡
6 Τοὺς νεωτέρους ὡσαύτως παρακάλει σωφρονεῖν, 7 περὶ πάντα σεαυτὸν παρεχόμενος τύπον καλῶν ἔργων· ἐν τῇ διδασκαλίᾳ ἀδιαφθορίαν,§ σεμνότητα, ἀφθαρσίαν* 8 —λόγον ὑγιῆ, ἀκατάγνωστον—ἵνα ὁ ἐξ ἐναντίας ἐντραπῇ, μηδὲν ἔχων περὶ ἡμῶν† λέγειν‡ φαῦλον. 9 Δούλους ἰδίοις δεσπόταις ὑποτάσσεσθαι ἐν πᾶσιν, εὐαρέστους εἶναι, μὴ ἀντιλέγοντας, 10 μὴ νοσφιζομένους, ἀλλὰ πίστιν πᾶσαν§ ἐνδεικνυμένους ἀγαθήν, ἵνα τὴν διδασκαλίαν* τοῦ Σωτῆρος ἡμῶν† Θεοῦ κοσμῶσιν ἐν πᾶσιν.
Saving grace
11 Ἐπεφάνη γὰρ ἡ χάρις τοῦ Θεοῦ ἡ ‡ σωτήριος πᾶσιν ἀνθρώποις, 12 παιδεύουσα ἡμᾶς ἵνα, ἀρνησάμενοι τὴν ἀσέβειαν καὶ τὰς κοσμικὰς ἐπιθυμίας, σωφρόνως καὶ δικαίως καὶ εὐσεβῶς ζήσωμεν ἐν τῷ νῦν αἰῶνι, 13 προσδεχόμενοι τὴν μακαρίαν ἐλπίδα, καὶ ἐπιφάνειαν τῆς δόξης τοῦ μεγάλου Θεοῦ καὶ Σωτῆρος ἡμῶν, Ἰησοῦ Χριστοῦ, 14 ὃς ἔδωκεν ἑαυτὸν ὑπὲρ ἡμῶν, ἵνα λυτρώσηται ἡμᾶς ἀπὸ πάσης ἀνομίας καὶ καθαρίσῃ ἑαυτῷ λαὸν περιούσιον, ζηλωτὴν καλῶν ἔργων. 15 Ταῦτα λάλει καὶ παρακάλει καὶ ἔλεγχε μετὰ πάσης ἐπιταγῆς. Μηδείς σου περιφρονείτω.
* 2:2 νηφαλιους f35 ℵA,C [40%] OC,TR,CP,NU ¦ νηφαλεους [40%] RP,HF ¦ νηφαλαιους [20%] † 2:5 οικουρους f35 [97%] RP,HF,OC,TR,CP ¦ οικουργους ℵA,C,I [3%] NU (Who knows where the Alexandrians got their spelling, but the mystery doesn’t make it correct.) ‡ 2:5 βλασφημηται rell ¦ βλασφημειται [5%] CP § 2:7 αδιαφθοριαν f35 (83.2%) RP,HF,OC,TR,CP ¦ αδιαφοριαν (8%) ¦ αφθοριαν ℵA(C) (6.9%) NU ¦ αφθονιαν 𝕻32 (1.4%) ¦ two other readings (0.5%) (Both the longer stem and the double consonant have over 90% attestation, but with different alignments. φθ→φ would presumably be an easier alteration than the reverse. Might the Alexandrian reading be a case of homoioarcton?) * 2:7 αφθαρσιαν f35 (82.8%) RP,HF,OC,TR,CP ¦ — 𝕻32vℵA,C (17.2%) NU (The idea of ‘immortality’ didn’t seem to fit, so the Alexandrians omitted it.) † 2:8 ημων f35 ℵC [80%] RP,HF,OC,CP,NU ¦ υμων A [20%] TR ‡ 2:8 περι ημων λεγειν f35 [95%] RP,HF,OC,TR,CP ¦ ~ 312 ℵA,C [5%] NU § 2:10 πιστιν πασαν f35 (89.6%) RP,HF,OC,TR,CP ¦ ~ 21 A,C (9.7%) NU ¦ 2 ℵ (0.5%) ¦ — (0.2%) * 2:10 διδασκαλιαν f35 [95%] RP,HF,OC,TR,CP ¦ 1 την ℵA,C [5%] NU (Why add the article?) † 2:10 ημων rell ¦ υμων some TRs ‡ 2:11 η f35 [96%] RP,HF,OC,TR,CP ¦ — (ℵ)A,C [4%] NU