About resurrection
15
A review
1 Γνωρίζω δὲ ὑμῖν, ἀδελφοί, τὸ εὐαγγέλιον ὃ εὐηγγελισάμην ὑμῖν, ὃ καὶ παρελάβετε, ἐν ᾧ καὶ ἑστήκατε· 2 δι᾿ οὗ καὶ σῴζεσθε, τίνι λόγῳ εὐηγγελισάμην ὑμῖν, εἰ κατέχετε—ἐκτὸς εἰ μὴ εἰκῇ ἐπιστεύσατε. 3 Παρέδωκα γὰρ ὑμῖν ἐν πρώτοις ὃ καὶ παρέλαβον· ὅτι Χριστὸς ἀπέθανεν ὑπὲρ τῶν ἁμαρτιῶν ἡμῶν κατὰ τὰς Γραφάς, 4 καὶ ὅτι ἐτάφη, καὶ ὅτι ἐγήγερται τῇ τρίτῃ ἡμέρᾳ* κατὰ τὰς Γραφάς, 5 καὶ ὅτι ὤφθη Κηφᾷ, εἶτα† τοῖς δώδεκα. 6 Ἔπειτα ὤφθη ἐπάνω πεντακοσίοις ἀδελφοῖς ἐφάπαξ, ἐξ ὧν οἱ πλείους‡ μένουσιν ἕως ἄρτι, τινὲς δὲ καὶ§ ἐκοιμήθησαν. 7 Ἔπειτα ὤφθη Ἰακώβῳ, εἶτα* τοῖς ἀποστόλοις πᾶσιν. 8 Ἔσχατον δὲ πάντων, ὡσπερεὶ τῷ ἐκτρώματι, ὤφθη κἀμοί. 9 Ἐγὼ γάρ εἰμι ὁ ἐλάχιστος τῶν ἀποστόλων, ὃς οὐκ εἰμὶ ἱκανὸς καλεῖσθαι ἀπόστολος, διότι ἐδίωξα τὴν ἐκκλησίαν τοῦ Θεοῦ. 10 Χάριτι δὲ Θεοῦ εἰμι ὅ εἰμι, καὶ ἡ χάρις αὐτοῦ ἡ εἰς ἐμὲ οὐ κενὴ ἐγενήθη· ἀλλὰ περισσότερον αὐτῶν πάντων ἐκοπίασα—οὐκ ἐγὼ δέ, ἀλλ᾿† ἡ χάρις τοῦ Θεοῦ ἡ ‡ σὺν ἐμοί. 11 Εἴτε οὖν ἐγὼ εἴτε ἐκεῖνοι, οὕτως κηρύσσομεν καὶ οὕτως ἐπιστεύσατε.
Resurrection is a fact
12 Εἰ δὲ Χριστὸς κηρύσσεται ὅτι ἐκ νεκρῶν ἐγήγερται, πῶς λέγουσίν τινες ἐν ὑμῖν§ ὅτι ἀνάστασις νεκρῶν οὐκ ἔστιν; 13 Εἰ δὲ ἀνάστασις νεκρῶν οὐκ ἔστιν, οὐδὲ Χριστὸς ἐγήγερται. 14 Εἰ δὲ Χριστὸς οὐκ ἐγήγερται, κενὸν ἄρα* τὸ κήρυγμα ἡμῶν, κενὴ δὲ† καὶ ἡ πίστις ὑμῶν.‡ 15 Εὑρισκόμεθα δὲ καὶ§ ψευδομάρτυρες τοῦ Θεοῦ, ὅτι ἐμαρτυρήσαμεν κατὰ τοῦ Θεοῦ ὅτι ἤγειρεν τὸν Χριστόν, ὃν οὐκ ἤγειρεν, εἴπερ ἄρα νεκροὶ οὐκ ἐγείρονται. 16 Εἰ γὰρ νεκροὶ οὐκ ἐγείρονται, οὐδὲ Χριστὸς ἐγήγερται. 17 Εἰ δὲ Χριστὸς οὐκ ἐγήγερται, ματαία ἡ πίστις ὑμῶν· ἔτι ἐστὲ ἐν ταῖς ἁμαρτίαις ὑμῶν. 18 Ἄρα καὶ οἱ κοιμηθέντες ἐν Χριστῷ ἀπώλοντο. 19 Εἰ ἐν τῇ ζωῇ ταύτῃ ἠλπικότες ἐσμὲν ἐν Χριστῷ* μόνον, ἐλεεινότεροι πάντων ἀνθρώπων ἐσμέν.
The sequence of events
20 Νυνὶ δὲ Χριστὸς ἐγήγερται ἐκ νεκρῶν· ἀπαρχὴ τῶν κεκοιμημένων ἐγένετο.† 21 Ἐπειδὴ γὰρ δι᾿ ἀνθρώπου ὁ ‡ θάνατος, καὶ δι᾿ ἀνθρώπου ἀνάστασις νεκρῶν. 22 Ὥσπερ γὰρ ἐν τῷ Ἀδὰμ πάντες ἀποθνήσκουσιν, οὕτως καὶ ἐν τῷ Χριστῷ πάντες ζωοποιηθήσονται. 23 Ἕκαστος δὲ ἐν τῷ ἰδίῳ τάγματι· ἀπαρχὴ Χριστός, ἔπειτα οἱ τοῦ§ Χριστοῦ ἐν τῇ παρουσίᾳ αὐτοῦ· 24 εἶτα τὸ τέλος, ὅταν παραδῷ* τὴν βασιλείαν τῷ Θεῷ καὶ Πατρί, ὅταν καταργήσῃ πᾶσαν ἀρχὴν καὶ πᾶσαν ἐξουσίαν καὶ δύναμιν. 25 Δεῖ γὰρ αὐτὸν βασιλεύειν ἄχρις† οὗ ἂν‡ θῇ πάντας τοὺς ἐχθροὺς ὑπὸ τοὺς πόδας αὐτοῦ. 26 Ἔσχατος ἐχθρὸς καταργεῖται ὁ θάνατος. 27 «Πάντα γὰρ ὑπέταξεν ὑπὸ τοὺς πόδας αὐτοῦ.» Ὅταν δὲ εἴπῃ ὅτι πάντα ὑποτέτακται, δῆλον ὅτι ἐκτὸς τοῦ ὑποτάξαντος αὐτῷ τὰ πάντα. 28 Ὅταν δὲ ὑποταγῇ αὐτῷ τὰ πάντα,§ τότε καὶ* αὐτὸς ὁ Υἱὸς ὑποταγήσεται τῷ ὑποτάξαντι αὐτῷ τὰ πάντα, ἵνα ᾖ ὁ Θεὸς τὰ† πάντα ἐν πᾶσιν.
Consequences of denial
29 Ἐπεί, τί ποιήσουσιν οἱ βαπτιζόμενοι ὑπὲρ τῶν νεκρῶν; Εἰ ὅλως νεκροὶ οὐκ ἐγείρονται, τί καὶ βαπτίζονται ὑπὲρ τῶν νεκρῶν;‡ 30 Τί καὶ ἡμεῖς κινδυνεύομεν§ πᾶσαν ὥραν; 31 Καθ᾿ ἡμέραν ἀποθνήσκω—νὴ τὴν ὑμετέραν* καύχησιν† ἣν ἔχω ἐν Χριστῷ Ἰησοῦ τῷ Κυρίῳ ἡμῶν. 32 Εἰ κατὰ ἄνθρωπον ἐθηριομάχησα ἐν Ἐφέσῳ, τί μοι τὸ ὄφελος; Εἰ νεκροὶ οὐκ ἐγείρονται, «Φάγωμεν καὶ πίωμεν, αὔριον γὰρ ἀποθνήσκομεν.» 33 Μὴ πλανᾶσθε· φθείρουσιν ἤθη χρηστὰ‡ ὁμιλίαι κακαί. 34 Ἐκνήψατε δικαίως, καὶ μὴ ἁμαρτάνετε, ἀγνωσίαν γὰρ Θεοῦ τινες ἔχουσιν. Πρὸς ἐντροπὴν ὑμῖν§ λέγω.*
A philosophical objection
35 Ἀλλ᾿† ἐρεῖ τις, «Πῶς ἐγείρονται οἱ νεκροί; Ποίῳ δὲ σώματι ἔρχονται;» 36 Ἄφρον,‡ σὺ ὃ σπείρεις οὐ ζωοποιεῖται ἐὰν μὴ ἀποθάνῃ. 37 Καὶ ὃ σπείρεις, οὐ τὸ σῶμα τὸ γενησόμενον σπείρεις, ἀλλὰ γυμνὸν κόκκον (εἰ τύχοι σίτου ἤ τινος τῶν λοιπῶν). 38 Ὁ δὲ Θεὸς αὐτῷ δίδωσιν§ σῶμα καθὼς ἠθέλησεν, καὶ ἑκάστῳ τῶν σπερμάτων τὸ* ἴδιον σῶμα. 39 Οὐ πᾶσα σὰρξ ἡ αὐτὴ σάρξ· ἀλλὰ ἄλλη μὲν† ἀνθρώπων,‡ ἄλλη δὲ σὰρξ κτηνῶν, ἄλλη δὲ ἰχθύων, ἄλλη δὲ πτηνῶν.§ 40 Καὶ σώματα ἐπουράνια καὶ σώματα ἐπίγεια· ἀλλ᾿* ἑτέρα μὲν ἡ τῶν ἐπουρανίων δόξα, ἑτέρα δὲ ἡ τῶν ἐπιγείων. 41 Ἄλλη δόξα ἡλίου, καὶ ἄλλη δόξα σελήνης, καὶ ἄλλη δόξα ἀστέρων· ἀστὴρ γὰρ ἀστέρος διαφέρει ἐν δόξῃ.
42 Οὕτως καὶ ἡ ἀνάστασις τῶν νεκρῶν· σπείρεται ἐν φθορᾷ, ἐγείρεται ἐν ἀφθαρσίᾳ· 43 σπείρεται ἐν ἀτιμίᾳ, ἐγείρεται ἐν δόξῃ· σπείρεται ἐν ἀσθενείᾳ, ἐγείρεται ἐν δυνάμει· 44 σπείρεται σῶμα ψυχικόν, ἐγείρεται σῶμα πνευματικόν.† Ἔστιν σῶμα ψυχικὸν καὶ ἔστιν σῶμα‡ πνευματικόν.
45 Οὕτως καὶ γέγραπται· «Ἐγένετο ὁ πρῶτος ἄνθρωπος, Ἀδάμ, εἰς ψυχὴν ζῶσαν»· ὁ ἔσχατος Ἀδὰμ εἰς πνεῦμα ζωοποιοῦν. 46 Ἀλλ᾿ οὐ πρῶτον τὸ πνευματικόν, ἀλλὰ τὸ ψυχικόν, ἔπειτα τὸ πνευματικόν. 47 Ὁ πρῶτος ἄνθρωπος ἐκ γῆς, χοϊκός· ὁ δεύτερος ἄνθρωπος ὁ Κύριος§ ἐξ οὐρανοῦ. 48 Οἷος ὁ χοϊκός, τοιοῦτοι καὶ οἱ χοϊκοί· καὶ οἷος ὁ ἐπουράνιος, τοιοῦτοι καὶ οἱ ἐπουράνιοι. 49 Καὶ καθὼς ἐφορέσαμεν τὴν εἰκόνα τοῦ χοϊκοῦ, φορέσωμεν* καὶ τὴν εἰκόνα τοῦ ἐπουρανίου.
Our turn is coming
50 Τοῦτο δέ φημι, ἀδελφοί, ὅτι σὰρξ καὶ αἷμα βασιλείαν Θεοῦ κληρονομῆσαι οὐ δύνανται·† οὐδὲ ἡ φθορὰ τὴν ἀφθαρσίαν κληρονομεῖ. 51 Ἰδού, μυστήριον ὑμῖν λέγω· Πάντες μὲν οὐ κοιμηθησόμεθα,‡ πάντες δὲ ἀλλαγησόμεθα 52 —ἐν ἀτόμῳ, ἐν ῥιπῇ ὀφθαλμοῦ, ἐν τῇ ἐσχάτῃ σάλπιγγι—σαλπίσει γὰρ καὶ οἱ νεκροὶ ἐγερθήσονται ἄφθαρτοι, καὶ ἡμεῖς ἀλλαγησόμεθα. 53 Δεῖ γὰρ τὸ φθαρτὸν τοῦτο ἐνδύσασθαι ἀφθαρσίαν, καὶ τὸ θνητὸν τοῦτο ἐνδύσασθαι ἀθανασίαν. 54 Ὅταν δὲ τὸ φθαρτὸν τοῦτο ἐνδύσηται ἀφθαρσίαν καὶ τὸ θνητὸν τοῦτο ἐνδύσηται ἀθανασίαν, τότε γενήσεται ὁ λόγος ὁ γεγραμμένος· «Κατεπόθη ὁ θάνατος εἰς νῖκος.» 55 «Ποῦ σου, Θάνατε, τὸ κέντρον; Ποῦ σου, ᾍδη, τὸ νῖκος;»§ 56 Τὸ δὲ κέντρον τοῦ θανάτου ἡ ἁμαρτία, ἡ δὲ δύναμις τῆς ἁμαρτίας ὁ νόμος.
57 Τῷ δὲ Θεῷ χάρις τῷ διδόντι* ἡμῖν τὸ νῖκος διὰ τοῦ Κυρίου ἡμῶν Ἰησοῦ Χριστοῦ. 58 Ὥστε, ἀδελφοί μου ἀγαπητοί, ἑδραῖοι γίνεσθε, ἀμετακίνητοι, περισσεύοντες ἐν τῷ ἔργῳ τοῦ Κυρίου πάντοτε, εἰδότες ὅτι ὁ κόπος ὑμῶν οὐκ ἔστιν κενὸς ἐν Κυρίῳ.
* 15:4 τη τριτη ημερα f35 [97%] HF,RP,OC,TR,CP ¦ ~ 1312 𝕻46ℵA,B [3%] NU † 15:5 ειτα rell ¦ επειτα [10%] ‡ 15:6 πλειους f35 [95%] HF,RP,OC,TR,CP ¦ πλειονες (ℵ)A,B [5%] NU § 15:6 και f35 048 [98%] HF,RP,OC,TR,CP ¦ — 𝕻46ℵA,B [2%] NU * 15:7 ειτα f35 B [65%] HF,RP,OC,TR,NU ¦ επειτα 𝕻46ℵA,048 [35%] CP † 15:10 αλλ rell ¦ αλλα ℵA,B [1%] NU ‡ 15:10 η f35 (𝕻46)A [98%] HF,RP,OC,TR,CP[NU] ¦ — ℵB,0270 [2%] § 15:12 τινες εν υμιν f35 [96%] HF,RP,OC,TR,CP ¦ ~ 321 (𝕻46)ℵA,B,C [4%] NU * 15:14 αρα f35 𝕻46B [70%] HF,RP,OC,TR,CP ¦ 1 και ℵA [30%] [NU] † 15:14 δε f35 [97%] HF,RP,OC,TR,CP ¦ — 𝕻46ℵA,B [3%] NU ‡ 15:14 υμων rell ¦ ημων B [25%] § 15:15 και rell ¦ 1 ημεις CP * 15:19 ηλπικοτες εσμεν εν χριστω f35 [95%] HF,RP,OC,TR,CP ¦ ~ 3412 𝕻46ℵA,B [5%] NU † 15:20 εγενετο f35 (93.7%) HF,RP,OC,TR,CP ¦ — 𝕻46ℵA,B (6.3%) NU ‡ 15:21 ο f35 [97%] HF,RP,OC,TR,CP ¦ — 𝕻46ℵA,B [3%] NU § 15:23 του f35 𝕻46ℵA,B [95%] HF,RP,CP,NU ¦ — [5%] OC,TR * 15:24 παραδω f35 [96%] HF,RP,OC,TR,CP ¦ παραδιδω 𝕻46ℵA,0270 [3%] NU ¦ παραδιδοι B [1%] † 15:25 αχρις f35 [98%] HF,OC,TR,CP ¦ αχρι 𝕻46ℵA,B [2%] RP,NU ‡ 15:25 αν f35 [97%] HF,RP,OC,TR,CP ¦ — 𝕻46ℵA,B [3%] NU § 15:28 οταν δε υποταγη αυτω τα παντα rell ¦ — ℵ [15%] [homoioteleuton] * 15:28 και f35 ℵA [98%] HF,RP,OC,TR,CP[NU] ¦ — B [2%] † 15:28 τα f35 ℵ [98%] HF,RP,OC,TR,CP[NU] ¦ — A,B [2%] ‡ 15:29 των νεκρων f35 [77%] HF,RP,OC,TR,CP ¦ αυτων 𝕻46ℵA,B [9%] NU ¦ αυτων 12 [5%] ¦ omit 3 or 4 words [9%] § 15:30 κινδυνευομεν rell ¦ 1 κατα [3%] CP * 15:31 υμετεραν rell ¦ ημετεραν A [15%] † 15:31 καυχησιν f35 𝕻46 (92.1%) HF,RP,OC,TR,CP ¦ 1 αδελφοι ℵA,B (7.9%) [NU] ‡ 15:33 χρηστα f35 𝕻46ℵA,B [95%] HF,RP,OC,NU ¦ χρησθ [2%] TR ¦ χριστα [3%] CP § 15:34 υμιν rell ¦ υμων [11%] CP * 15:34 λεγω f35 A [85%] HF,RP,OC,TR,CP ¦ λαλω 𝕻46ℵB [15%] NU † 15:35 αλλ rell ¦ αλλα B [1%] NU ‡ 15:36 αφρον f35 [85%] HF,RP,OC,TR,CP ¦ αφρων 𝕻46ℵA,B [15%] NU § 15:38 αυτω διδωσιν f35 [81%] HF,RP,OC,TR,CP ¦ ~ 21 𝕻46ℵA,B [9%] NU ¦ αυτο 2 [10%] * 15:38 το f35 [95%] HF,RP,OC,TR,CP ¦ — ℵA,B,Iv [5%] NU † 15:39 μεν rell ¦ 1 σαρξ TR ‡ 15:39 [Human meat is not the same as animal meat!] § 15:39 ιχθυων αλλη δε πτηνων (πετεινων OC) f35 [96%] HF,RP(OC)TR,CP ¦ ~ 4231 A [1%] ¦ ~ σαρξ 4 (πετηνων 𝕻46) 231 (𝕻46)ℵB [3%] NU * 15:40 αλλ rell ¦ αλλα 𝕻46A,B [1%] NU † 15:44 πνευματικον f35 [96%] HF,RP,OC,TR,CP ¦ 1 ει 𝕻46ℵA,B,C [4%] NU ‡ 15:44 και εστιν σωμα f35 [82%] HF,RP,OC,TR,CP ¦ ~ 21 𝕻46ℵA,B,C [4%] NU ¦ omit seven words [14%] [homoioteleuton] § 15:47 ο κυριος f35 A (97.5%) HF,RP,OC,TR,CP ¦ — ℵB,C (2.4%) NU ¦ πνευματικος 𝕻46 * 15:49 φορεσωμεν f35 (𝕻46)ℵA,C [82%] HF,RP,CP ¦ φορεσομεν B,I [18%] OC,TR,NU † 15:50 δυνανται f35 A,C [92%] HF,RP,OC,TR,CP ¦ δυναται ℵB [6%] NU ¦ δυνατε [2%] ‡ 15:51 μεν ου κοιμηθησομεθα f35 (96.4%) HF,RP,OC,TR,CP ¦ 23 B (0.3%) NU ¦ 232 𝕻46 ¦ 13 (0.3%) ¦ ~ 132 ℵA (0.7%) ¦ ~ 32 C (0.5%) ¦ 1 ουν 3 (0.5%) ¦ ~ 1 ουν 32 (0.3%) ¦ three other readings (0.5%) § 15:55 κεντρον που σου αδη το νικος f35 (95.1%) HF,RP,OC,TR,CP ¦ ~ 623451 (2.9%) ¦ 123 θανατε 56 (0.5%) ¦ ~ 623 θανατε 51 (𝕻46)ℵ(B)C,088 (1.2%) NU ¦ two other readings A (0.3%) * 15:57 διδοντι rell ¦ δοντι 𝕻46 [35%] ¦ two other readings [2%]