7
1 Ταύτας οὖν ἔχοντες τὰς ἐπαγγελίας, ἀγαπητοί, καθαρίσωμεν ἑαυτοὺς ἀπὸ παντὸς μολυσμοῦ σαρκὸς καὶ πνεύματος, ἐπιτελοῦντες ἁγιωσύνην* ἐν φόβῳ Θεοῦ.
Titus, and the first letter
Introduction
2 Χωρήσατε ἡμᾶς· οὐδένα ἠδικήσαμεν, οὐδένα ἐφθείραμεν, οὐδένα ἐπλεονεκτήσαμεν. 3 Οὐ πρὸς κατάκρισιν† λέγω, προείρηκα γὰρ ὅτι ἐν ταῖς καρδίαις ἡμῶν ἐστε, εἰς τὸ συναποθανεῖν καὶ συζῆν. 4 Πολλή μοι παρρησία πρὸς ὑμᾶς· πολλή μοι καύχησις ὑπὲρ ὑμῶν. Πεπλήρωμαι τῇ παρακλήσει, ὑπερπερισσεύομαι τῇ χαρᾷ ἐπὶ πάσῃ τῇ θλίψει ἡμῶν.
Enter Titus
5 Καὶ γάρ, ἐλθόντων ἡμῶν εἰς Μακεδονίαν οὐδεμίαν ἔσχηκεν ἄνεσιν ἡ σὰρξ ἡμῶν, ἀλλ᾿ ἐν παντὶ θλιβόμενοι—ἔξωθεν μάχαι, ἔσωθεν φόβοι. 6 Ἀλλ᾿ ὁ παρακαλῶν τοὺς ταπεινοὺς παρεκάλεσεν ἡμᾶς, ὁ Θεός,‡ ἐν τῇ παρουσίᾳ Τίτου· 7 οὐ μόνον δὲ ἐν τῇ παρουσίᾳ αὐτοῦ, ἀλλὰ καὶ ἐν τῇ παρακλήσει ᾗ παρεκλήθη ἐφ᾿ ὑμῖν, ἀναγγέλλων§ ἡμῖν τὴν ὑμῶν ἐπιπόθησιν, τὸν ὑμῶν ὀδυρμόν, τὸν ὑμῶν ζῆλον ὑπὲρ ἐμοῦ, ὥστε με* μᾶλλον χαρῆναι.
The effect of the first letter
8 Ὅτι εἰ καὶ ἐλύπησα ὑμᾶς ἐν τῇ ἐπιστολῇ, οὐ μεταμέλομαι (εἰ καὶ μετεμελόμην), βλέπω γὰρ† ὅτι ἡ ἐπιστολὴ ἐκείνη, εἰ καὶ πρὸς ὥραν, ἐλύπησεν ὑμᾶς. 9 Νῦν χαίρω, οὐχ ὅτι ἐλυπήθητε, ἀλλ᾿ ὅτι ἐλυπήθητε εἰς μετάνοιαν. Ἐλυπήθητε γὰρ κατὰ Θεόν, ἵνα ἐν μηδενὶ ζημιωθῆτε ἐξ ἡμῶν. 10 Ἡ γὰρ κατὰ Θεὸν λύπη μετάνοιαν εἰς σωτηρίαν ἀμεταμέλητον κατεργάζεται,‡ ἡ δὲ τοῦ κόσμου λύπη θάνατον κατεργάζεται.§
11 Ἰδοὺ γὰρ αὐτὸ τοῦτο, τὸ κατὰ Θεὸν λυπηθῆναι ὑμᾶς,* πόσην κατειργάσατο† ὑμῖν σπουδήν—ἀλλὰ ἀπολογίαν, ἀλλὰ ἀγανάκτησιν, ἀλλὰ φόβον, ἀλλ᾿‡ ἐπιπόθησιν, ἀλλὰ ζῆλον, ἀλλ᾿§ ἐκδίκησιν. Ἐν παντὶ συνεστήσατε ἑαυτοὺς ἁγνοὺς εἶναι ἐν* τῷ πράγματι. 12 Ἄρα εἰ καὶ ἔγραψα ὑμῖν, οὐχ εἵνεκεν† τοῦ ἀδικήσαντος, οὐδὲ εἵνεκεν‡ τοῦ ἀδικηθέντος, ἀλλ᾿ εἵνεκεν§ τοῦ φανερωθῆναι τὴν σπουδὴν ὑμῶν τὴν ὑπὲρ ἡμῶν* πρὸς ὑμᾶς, ἐνώπιον τοῦ Θεοῦ. 13 Διὰ τοῦτο παρακεκλήμεθα.
Titus again
Ἐπὶ τῇ παρακλήσει ὑμῶν, περισσοτέρως δὲ† μᾶλλον ἐχάρημεν ἐπὶ τῇ χαρᾷ Τίτου, ὅτι ἀναπέπαυται τὸ πνεῦμα αὐτοῦ ἀπὸ πάντων ὑμῶν. 14 Ὅτι εἴ τι αὐτῷ ὑπὲρ ὑμῶν κεκαύχημαι, οὐ κατῃσχύνθην, ἀλλ᾿ ὡς πάντα ἐν ἀληθείᾳ ἐλαλήσαμεν ὑμῖν, οὕτως καὶ ἡ καύχησις ἡμῶν ἡ ἐπὶ Τίτου ἀλήθεια ἐγενήθη. 15 Καί, τὰ σπλάγχνα αὐτοῦ περισσοτέρως εἰς ὑμᾶς ἐστιν, ἀναμιμνησκομένου τὴν πάντων ὑμῶν ὑπακοήν, ὡς μετὰ φόβου καὶ τρόμου ἐδέξασθε αὐτόν. 16 Χαίρω ὅτι ἐν παντὶ θαρρῶ ἐν ὑμῖν.
* 7:1 αγιωσυνην rell ¦ αγιοσυνην [11%] ¦ αγιωσυνης 𝕻46 † 7:3 ου προς κατακρισιν f35 [97%] RP,HF,OC,TR,CP ¦ ~ 231 𝕻46ℵB,C [3%] NU ‡ 7:6 ο θεος rell ¦ — CP § 7:7 αναγγελλων rell ¦ αναγγελων [6%] CP * 7:7 με rell ¦ — [12%] † 7:8 γαρ f35 ℵC [99.5%] RP,HF,OC,TR,CP[NU] ¦ — (𝕻46)B [0.5%] ‡ 7:10 κατεργαζεται f35 [98.5%] RP,HF,OC,TR,CP ¦ εργαζεται 𝕻46ℵB,C [1.5%] NU § 7:10 η δε του κοσμου λυπη θανατον κατεργαζεται rell ¦ — [14%] CP (A clear case of homoioteleuton.) * 7:11 υμας f35 [86%] RP,HF,OC,TR,CP ¦ ημας [12%] ¦ — 𝕻46ℵB,C [2%] NU † 7:11 κατειργασατο rell ¦ 1 εν C [18%] CP ‡ 7:11 αλλ f35 [27%] ¦ αλλα 𝕻46ℵA,B,C [73%] RP,HF,OC,TR,CP,NU § 7:11 αλλ f35 [50%] TR ¦ αλλα 𝕻46ℵA,B,C [50%] RP,HF,OC,CP,NU * 7:11 εν f35 [96%] RP,HF,OC,TR,CP ¦ — ℵB,C [4%] NU † 7:12 εινεκεν f35 [65%] RP,HF,OC,TR,CP ¦ ενεκεν ℵB,C [35%] NU ‡ 7:12 εινεκεν f35 [65%] RP,HF,OC,TR,CP ¦ ενεκεν ℵB,C [35%] NU § 7:12 εινεκεν f35 [65%] RP,HF,OC,TR ¦ ενεκεν 𝕻46ℵB,C [35%] CP,NU * 7:12 ημων rell ¦ υμων ℵ [14%] † 7:13 τη παρακλησει υμων περισσοτερως δε f35 [75%] TR ¦ 1234 [2%] ¦ ~ 12534 [2%] ¦ ~ 51234 [17%] RP,HF,OC,CP ¦ ~ 512 ημων 4 ℵB(C) [3%] NU ¦ 12 ημων 4 𝕻46