5
Ananias and Sapphira
1 Ἀνὴρ δέ τις Ἀνανίας ὀνόματι, σὺν Σαπφείρα* τῇ γυναικὶ αὐτοῦ, ἐπώλησεν κτῆμα 2 καὶ ἐνοσφίσατο ἀπὸ τῆς τιμῆς,† συνειδυίας‡ καὶ τῆς γυναικὸς αὐτοῦ·§ καὶ ἐνέγκας μέρος τι παρὰ τοὺς πόδας τῶν ἀποστόλων ἔθηκεν. 3 Εἶπεν δὲ* Πέτρος· «Ἀνανία, διὰ τί ἐπλήρωσεν ὁ Σατανᾶς τὴν καρδίαν σου ψεύσασθαί σε τὸ Πνεῦμα τὸ Ἅγιον καὶ νοσφίσασθαι σε† ἀπὸ τῆς τιμῆς τοῦ χωρίου; 4 Οὐχὶ μένον σοὶ ἔμενεν, καὶ πραθὲν ἐν τῇ σῇ ἐξουσίᾳ ὑπῆρχεν; Τί ὅτι ἔθου ἐν τῇ καρδίᾳ σου τὸ πρᾶγμα τοῦτο; Οὐκ ἐψεύσω ἀνθρώποις ἀλλὰ τῷ Θεῷ.» 5 Ἀκούων δὲ ὁ ‡ Ἀνανίας τοὺς λόγους τούτους, πεσὼν ἐξέψυξεν. (Καὶ ἐγένετο φόβος μέγας ἐπὶ πάντας τοὺς ἀκούοντας ταῦτα.)§ 6 Ἀναστάντες δὲ οἱ νεώτεροι συνέστειλαν αὐτὸν καὶ ἐξενέγκαντες ἔθαψαν.
7 Ἐγένετο δὲ ὡς ὡρῶν τριῶν διάστημα, καὶ ἡ γυνὴ αὐτοῦ, μὴ εἰδυῖα τὸ γεγονός, εἰσῆλθεν. 8 Ἀπεκρίθη δὲ αὐτῇ* ὁ † Πέτρος, «Εἰπέ μοι εἰ τοσούτου τὸ χωρίον ἀπέδοσθε.» Ἡ δὲ εἶπεν, «Ναί, τοσούτου.» 9 Ὁ δὲ Πέτρος εἶπεν‡ πρὸς αὐτήν· «Τί ὅτι συνεφωνήθη ὑμῖν πειράσαι τὸ Πνεῦμα Κυρίου; Ἰδού, οἱ πόδες τῶν θαψάντων τὸν ἄνδρα σου ἐπὶ τῇ θύρᾳ, καὶ ἐξοίσουσίν σε.» 10 Ἔπεσεν δὲ παραχρῆμα παρὰ§ τοὺς πόδας αὐτοῦ καὶ ἐξέψυξεν· εἰσελθόντες δὲ οἱ νεανίσκοι εὗρον αὐτὴν νεκράν, καὶ ἐξενέγκαντες ἔθαψαν πρὸς τὸν ἄνδρα αὐτῆς. 11 Καὶ ἐγένετο φόβος μέγας ἐφ᾿ ὅλην τὴν ἐκκλησίαν καὶ ἐπὶ πάντας τοὺς ἀκούοντας ταῦτα.
The Apostles distinguish themselves
12 Διὰ δὲ τῶν χειρῶν τῶν ἀποστόλων ἐγένετο* σημεῖα καὶ τέρατα ἐν τῷ λαῷ πολλά·† καὶ ἦσαν ὁμοθυμαδὸν ἅπαντες ἐν τῇ Στοᾷ Σολομῶνος.‡ 13 Τῶν δὲ λοιπῶν οὐδεὶς ἐτόλμα κολλᾶσθαι αὐτοῖς, ἀλλ᾿ ἐμεγάλυνεν αὐτοὺς ὁ λαός. 14 Μᾶλλον δὲ προσετίθεντο πιστεύοντες τῷ Κυρίῳ, πλήθη§ ἀνδρῶν τε καὶ γυναικῶν, 15 ὥστε κατὰ* τὰς πλατείας ἐκφέρειν τοὺς ἀσθενεῖς καὶ τιθέναι ἐπὶ κλινῶν† καὶ κραββάτων,‡ ἵνα ἐρχομένου τοῦ§ Πέτρου κἂν ἡ σκιὰ ἐπισκιάσῃ* τινὶ αὐτῶν. 16 Συνήρχετο δὲ καὶ τὸ πλῆθος τῶν πέριξ πόλεων εἰς† Ἱερουσαλήμ, φέροντες ἀσθενεῖς καὶ ὀχλουμένους ὑπὸ πνευμάτων ἀκαθάρτων, καὶ‡ ἐθεραπεύοντο ἅπαντες.
Sadducees vs Apostles
17 Ἀναστὰς δὲ ὁ ἀρχιερεὺς καὶ πάντες οἱ σὺν αὐτῷ (ἡ οὖσα αἵρεσις τῶν Σαδδουκαίων)·§ ἐπλήσθησαν ζήλου 18 καὶ ἐπέβαλον τὰς χεῖρας αὐτῶν* ἐπὶ τοὺς ἀποστόλους καὶ ἔθεντο αὐτοὺς ἐν τηρήσει δημοσίᾳ. 19 Ἄγγελος δὲ Κυρίου διὰ τῆς† νυκτὸς ἤνοιξεν‡ τὰς θύρας τῆς φυλακῆς, ἐξαγαγών τε αὐτοὺς εἶπεν, 20 «Πορεύεσθε, καὶ σταθέντες λαλεῖτε ἐν τῷ ἱερῷ τῷ λαῷ πάντα τὰ ῥήματα τῆς ζωῆς ταύτης.» 21 Ἀκούσαντες δὲ εἰσῆλθον ὑπὸ τὸν ὄρθρον εἰς τὸ ἱερὸν καὶ ἐδίδασκον.
Παραγενόμενος δὲ ὁ ἀρχιερεὺς καὶ οἱ σὺν αὐτῷ, συνεκάλεσαν τὸ συνέδριον, καὶ πᾶσαν τὴν γερουσίαν τῶν υἱῶν Ἰσραήλ, καὶ ἀπέστειλαν εἰς τὸ δεσμωτήριον ἀχθῆναι αὐτούς. 22 Οἱ δὲ παραγενόμενοι ὑπηρέται§ οὐχ εὗρον αὐτοὺς ἐν τῇ φυλακῇ, ἀναστρέψαντες δὲ ἀπήγγειλαν, 23 λέγοντες ὅτι «Τὸ μὲν* δεσμωτήριον εὕρομεν κεκλεισμένον ἐν† πάσῃ ἀσφαλείᾳ, καὶ τοὺς φύλακας‡ ἑστῶτας πρὸ§ τῶν θυρῶν, ἀνοίξαντες δὲ ἔσω οὐδένα εὕρομεν.»* 24 Ὡς δὲ ἤκουσαν τοὺς λόγους τούτους ὅ τε ἱερεὺς καὶ ὁ † στρατηγὸς τοῦ ἱεροῦ καὶ οἱ ἀρχιερεῖς,‡ διηπόρουν περὶ αὐτῶν τί ἂν γένοιτο τοῦτο.
25 Παραγενόμενος δέ τις ἀπήγγειλεν αὐτοῖς§ ὅτι «Ἰδού, οἱ ἄνδρες οὓς ἔθεσθε ἐν τῇ φυλακῇ εἰσὶν ἐν τῷ ἱερῷ ἑστῶτες καὶ διδάσκοντες τὸν λαόν.» 26 Τότε ἀπελθὼν ὁ στρατηγὸς σὺν τοῖς ὑπηρέταις ἤγαγεν* αὐτούς, οὐ μετὰ βίας, ἐφοβοῦντο γὰρ τὸν λαόν, ἵνα† μὴ λιθασθῶσιν. 27 Ἀγαγόντες δὲ αὐτοὺς ἔστησαν ἐν τῷ συνεδρίῳ· καὶ ἐπηρώτησεν αὐτοὺς ὁ ἀρχιερεὺς 28 λέγων· «Οὐ‡ παραγγελίᾳ παρηγγείλαμεν ὑμῖν μὴ διδάσκειν ἐπὶ τῷ ὀνόματι τούτῳ; Καὶ ἰδού, πεπληρώκατε τὴν Ἱερουσαλὴμ τῆς διδαχῆς ὑμῶν, καὶ βούλεσθε ἐπαγαγεῖν ἐφ᾿ ἡμᾶς τὸ αἷμα τοῦ ἀνθρώπου τούτου.»
Apostles infuriate Sadducees
29 Ἀποκριθεὶς δὲ§ Πέτρος καὶ οἱ ἀπόστολοι εἶπον·* «Πειθαρχεῖν δεῖ Θεῷ μᾶλλον ἢ ἀνθρώποις. 30 Ὁ Θεὸς τῶν πατέρων ἡμῶν ἤγειρεν Ἰησοῦν, ὃν ὑμεῖς διεχειρίσασθε† κρεμάσαντες ἐπὶ ξύλου. 31 Τοῦτον ὁ Θεὸς Ἀρχηγὸν καὶ Σωτῆρα ὕψωσεν τῇ δεξιᾷ αὐτοῦ,‡ δοῦναι μετάνοιαν τῷ Ἰσραήλ, καὶ ἄφεσιν ἁμαρτιῶν. 32 Καὶ ἡμεῖς ἐσμεν αὐτοῦ§ μάρτυρες τῶν ῥημάτων τούτων, καὶ τὸ Πνεῦμα δὲ* τὸ Ἅγιον ὃ ἔδωκεν ὁ Θεὸς τοῖς πειθαρχοῦσιν αὐτῷ.»
Gamaliel counsels Sadducees
33 Οἱ δὲ ἀκούοντες† διεπρίοντο καὶ ἐβουλεύοντο‡ ἀνελεῖν αὐτούς. 34 Ἀναστὰς δέ τις ἐν τῷ συνεδρίῳ (Φαρισαῖος ὀνόματι Γαμαλιήλ, νομοδιδάσκαλος τίμιος παντὶ τῷ λαῷ), ἐκέλευσεν ἔξω βραχύ τι§ τοὺς ἀποστόλους*,† ποιῆσαι. 35 Εἶπέν τε πρὸς αὐτούς· «Ἄνδρες Ἰσραηλῖται, προσέχετε ἑαυτοῖς ἐπὶ τοῖς ἀνθρώποις τούτοις, τί μέλλετε πράσσειν. 36 Πρὸ γὰρ τούτων τῶν ἡμερῶν ἀνέστη Θευδᾶς, λέγων εἶναί τινα ἑαυτόν·‡ ᾧ προσεκλίθη§ ἀριθμὸς ἀνδρῶν* ὡς† τετρακοσίων· ὃς ἀνῃρέθη, καὶ πάντες ὅσοι ἐπείθοντο αὐτῷ διελύθησαν καὶ ἐγένοντο εἰς οὐδέν. 37 Μετὰ τοῦτον ἀνέστη Ἰούδας ὁ Γαλιλαῖος, ἐν ταῖς ἡμέραις τῆς ἀπογραφῆς, καὶ ἀπέστησεν λαὸν ἱκανὸν‡ ὀπίσω αὐτοῦ. Κἀκεῖνος ἀπώλετο, καὶ πάντες ὅσοι ἐπείθοντο αὐτῷ διεσκορπίσθησαν. 38 Καὶ τὰ νῦν λέγω ὑμῖν, ἀπόστητε ἀπὸ τῶν ἀνθρώπων τούτων καὶ ἐάσατε§ αὐτούς· ὅτι ἐὰν ᾖ ἐξ ἀνθρώπων ἡ βουλὴ* ἢ τὸ ἔργον τοῦτο, καταλυθήσεται· 39 εἰ δὲ ἐκ Θεοῦ ἐστιν, οὐ δυνήσεσθε† καταλῦσαι αὐτό‡—μήποτε καὶ θεομάχοι εὑρεθῆτε.»
Sadducees beat and threaten Apostles
40 Ἐπείσθησαν δὲ αὐτῷ, καὶ προσκαλεσάμενοι τοὺς ἀποστόλους, δήραντες§ παρήγγειλαν μὴ λαλεῖν ἐπὶ τῷ ὀνόματι τοῦ Ἰησοῦ, καὶ ἀπέλυσαν αὐτούς.* 41 Οἱ μὲν οὖν ἐπορεύοντο χαίροντες ἀπὸ προσώπου τοῦ συνεδρίου, ὅτι κατηξιώθησαν ὑπὲρ τοῦ ὀνόματος τοῦ Χριστοῦ† ἀτιμασθῆναι. 42 Πᾶσαν τε ἡμέραν, ἐν τῷ ἱερῷ καὶ κατ᾿ οἶκον, οὐκ ἐπαύοντο‡ διδάσκοντες καὶ εὐαγγελιζόμενοι τὸν Χριστὸν Ἰησοῦν.§
* 5:1 σαπφειρα f35 B [40%] ¦ σαπφειρη A [56%] HF,RP,OC,TR,CP ¦ σαπφιρη NU ¦ σαμφιρη ℵ ¦ σαφφυρα D ¦ five further spellings [3%] (One minuscule saves NU from being a patchwork quilt.) † 5:2 τιμης rell ¦ 1 του κτηματος [12%] ‡ 5:2 συνειδυιας f35 D [96%] HF,RP,OC,TR,CP ¦ συνειδυιης NU ¦ συνιδυιης A,B [1%] ¦ συνιδυης ℵ ¦ four further spellings [3%] § 5:2 αυτου f35 [97%] HF,RP,OC,TR,CP ¦ — ℵA,B(D) [3%] NU * 5:3 δε f35 D [96%] HF,RP,OC,TR,CP ¦ 1 ο 𝕻8ℵA,B [4%] NU † 5:3 σε f35 D [85%] HF,RP ¦ — 𝕻8ℵA,B [15%] OC,TR,CP,NU ‡ 5:5 ο rell ¦ — D [25%] TR § 5:5 ταυτα f35 [97%] HF,RP,OC,TR,CP ¦ — 𝕻8ℵA,B,D [3%] NU * 5:8 αυτη f35 [95%] HF,RP,OC,TR,CP ¦ προς αυτην 𝕻8ℵA,B,D [4%] NU ¦ two other variants [1%] † 5:8 ο f35 𝕻8vD [97%] HF,RP,OC,TR,CP ¦ — ℵA,B [3%] NU ‡ 5:9 ειπεν f35 A [97%] HF,RP,OC,TR,CP ¦ — 𝕻8ℵB,D [3%] NU § 5:10 παρα f35 [98%] HF,RP,OC,TR,CP ¦ προς ℵA,B,D [2%] NU * 5:12 εγενετο f35 [44%] TR ¦ εγινετο ℵ [55%] HF,RP,OC,CP,NU ¦ εγεινετο A,B,D [1%] † 5:12 εν τω λαω πολλα f35 [85%] HF,RP,OC,TR,CP ¦ ~ 4123 𝕻45ℵA,B,D [5%] NU ¦ ~ μεγαλα 123 [10%] ‡ 5:12 σολομωνος f35 B,D [75%] CP ¦ σολομωντος 𝕻45A [25%] HF,RP,OC,TR,NU ¦ σαλομωντος ℵ § 5:14 πληθη rell ¦ πληθος [12%] * 5:15 κατα f35 D [96%] HF,RP,OC,TR,CP ¦ και εις ℵA,B [4%] NU † 5:15 κλινων f35 [97%] HF,RP,OC,TR,CP ¦ κλιναριων ℵA,B,D [3%] NU ‡ 5:15 κραββατων f35 [80%] HF,RP,TR,CP ¦ κραβαττων ℵA,B,D [5%] OC,NU ¦ κραβατων [15%] § 5:15 του f35 [30%] ¦ — 𝕻45ℵA,B,D [70%] HF,RP,OC,TR,CP,NU * 5:15 επισκιαση rell ¦ επισκιασει B [15%] † 5:16 εις f35 D [95%] HF,RP,OC,TR,CP ¦ — ℵA,B [2%] NU ¦ εν [3%] ‡ 5:16 και f35 D [20%] ¦ οιτινες ℵA,B [80%] HF,RP,OC,TR,CP,NU § 5:17 σαδδουκαιων rell ¦ σαδδουκαιον CP * 5:18 αυτων f35 [97%] HF,RP,OC,TR,CP ¦ — 𝕻45ℵA,B,D [3%] NU † 5:19 της f35 [97%] HF,RP,OC,TR,CP ¦ — ℵA,B(D) [3%] NU ‡ 5:19 ηνοιξεν f35 B [99%] HF,RP,OC,TR,CP ¦ ανοιξας ℵA [1%] NU ¦ ανεωξαν D § 5:22 παραγενομενοι υπηρεται f35 ℵA,B [20%] NU ¦ ~ 21 D [80%] HF,RP,OC,TR,CP * 5:23 μεν f35 [95%] HF,RP,OC,TR,CP ¦ — ℵA,B,D [5%] NU † 5:23 εν rell ¦ επι CP ‡ 5:23 φυλακας rell ¦ 1 εξω TR § 5:23 προ f35 [97%] HF,RP,OC,TR,CP ¦ επι ℵA,B,D [3%] NU * 5:23 ευρομεν rell ¦ ευρωμεν [12%] ¦ two other variants † 5:24 ιερευς και ο f35 (85.7%) HF,RP,OC,TR ¦ αρχιερευς 23 (4.2%) CP ¦ — ℵA,B,D (9.3%) NU ¦ two other variants (0.9%) ‡ 5:24 αρχιερεις rell ¦ αρχιερευς CP § 5:25 αυτοις rell ¦ 1 λεγων [5%] TR,CP * 5:26 ηγαγεν f35 A,D [99%] HF,RP,OC,TR,CP ¦ ηγεν ℵB [1%] NU † 5:26 ινα f35 A [97%] HF,RP,OC,TR,CP ¦ — ℵB,D [3%] NU ‡ 5:28 ου f35 D [98%] HF,RP,OC,TR,CP[NU] ¦ — ℵA,B [2%] § 5:29 δε rell ¦ 1 ο (D) [10%] TR * 5:29 ειπον rell ¦ ειπαν ℵA,B [2%] NU ¦ ειπεν D † 5:30 διεχειρισασθε rell ¦ διεχειρησασθε [13%] CP ¦ six other variants ℵA,D [3%] ‡ 5:31 αυτου f35 A [99.5%] HF,RP,OC,TR,CP ¦ 1 του ℵB[NU] § 5:32 εσμεν αυτου f35 [91%] HF,RP,OC,TR,CP ¦ εν αυτω B ¦ 1 ℵ(A)D [7%] NU ¦ four other variants [2%] * 5:32 δε f35 [96%] HF,RP,OC,TR,CP ¦ — 𝕻45ℵA,B,D [4%] NU † 5:33 ακουοντες f35 𝕻45 [32%] RP ¦ ακουσαντες ℵA,B,D [68%] HF,OC,TR,CP,NU ‡ 5:33 εβουλευοντο f35 ℵD [80%] HF,RP,OC,TR,CP ¦ εβουλοντο A,B [16%] NU ¦ two other variants [4%] § 5:34 τι f35 [60%] HF,RP,OC,TR,CP ¦ — ℵA,B,D [40%] NU * 5:34 αποστολους f35 (D) (98.7%) HF,RP,OC,TR,CP ¦ ανθρωπους (𝕻45)ℵA,B (1.1%) NU ¦ conflation (0.2%) † 5:34 βραχυ τι τους αποστολους rell ¦ ~ 3412 [35%] ‡ 5:36 εαυτον rell ¦ 1 μεγαν (D) [3%] CP § 5:36 προσεκλιθη f35 ℵA,B [30%] OC,NU ¦ προσεκληθη D [54%] HF,RP,CP ¦ προσεκληθησαν C [1%] ¦ προσεκολληθη [15%] TR * 5:36 αριθμος ανδρων f35 D [95%] HF,RP,OC,TR,CP ¦ ~ 21 ℵA,B,C [5%] NU † 5:36 ως f35 A,B,C,D [20%] NU ¦ ωσει ℵ [80%] HF,RP,OC,TR,CP ‡ 5:37 λαον ικανον f35 [86%] HF,RP,OC,TR,CP ¦ 1 ℵA,B [9%] NU ¦ 1 πολυν (C)D ¦ ~ 21 [3%] ¦ two other variants [1%] § 5:38 εασατε f35 D [97%] HF,RP,OC,TR,CP ¦ αφετε ℵA,B,C [3%] NU * 5:38 βουλη f35 [85%] HF,RP ¦ 1 αυτη ℵA,B,C,D [15%] OC,TR,CP,NU † 5:39 δυνησεσθε f35 B [30%] NU ¦ δυνησεσθαι ℵC,D [2%] ¦ δυνασθε A [58%] HF,RP,OC,TR,CP ¦ δυνασθαι [10%] ‡ 5:39 αυτο f35 C [92%] HF,RP,OC,TR,CP ¦ αυτους ℵA,B(D) [5%] NU ¦ αυτω [3%] § 5:40 δηραντες f35 [40%] CP ¦ δειραντες ℵA,B,C,D [60%] HF,RP,OC,TR,NU * 5:40 αυτους f35 D [98%] HF,RP,OC,TR,CP ¦ — ℵA,B,C [2%] NU † 5:41 κατηξιωθησαν υπερ του ονοματος του χριστου f35 [20%] ¦ ~ 234561 [15%] ¦ 12345 ιησου [3%] CP ¦ ~ 2345 ιησου 1 [8%] HF,RP ¦ ~ 234 αυτου 1 [15%] OC,TR ¦ 1234 αυτου [5%] ¦ 1234 ℵA,B,C [3%] NU ¦ ~ 2345 κυριου ιησου 1 [10%] ¦ ~ 2341 D [18%] ¦ ~ 234 ιησου 1 [3%] ‡ 5:42 επαυοντο rell ¦ επαυσαντο CP § 5:42 τον χριστον ιησουν f35 ℵA,B [25%] NU ¦ ~ 312 [67%] HF,RP,OC,TR,CP ¦ 1 κυριον 3 C [2%] ¦ 1 κυριον 32 D ¦ ~ 32 [6%]